Punsli õli

Punsli õli, ka punsli eli, ka Kunzeni haavapalsam on kitsamas tähenduses kuue ravimtaime tinktuur, mis algselt oli mõeldud haavade võidmiseks, kuid mida hiljem hakati kasutama söögiisu suurendaja ja sügismasenduse peletajana.Akadeemia nr 10 – poeetikast Punsli õlini Eesti Päevaleht, 8. oktoober 2012 (vaadatud 16.03.2017).

Punsli õli on laiemalt tuntud Oskar Lutsu lühiromaanist "Suvi" ja selle põhjal tehtud samanimelisest filmist "Suvi", kus apteeker pakub Tootsile südamepöörituse vastu preparaati Bals. vulnerar. Kunz.

Punsli õlil on Ain Raali järgi kolm tähendust:"Suvest" tuntud punsli õli valmistamiseks kulub kolm päeva ERR Uudised, 30.10.2012 (vaadatud 16.03.2017). 
kõige laiemas tähenduses on punsli õli mistahes alkohoolne jook, mis on apteekri valmistatud;
kitsamas tähenduses on see Riia palsam;
kitsaimas tähenduses on see konkreetse retseptiga tinktuur.

Ajalugu
Esimese Riia palsami nimelise haavapalsami lõi 16. ja 17. sajandi Läti apteekrite retseptide järgi 1752. aastal Riia farmatseut Abraham Kunze. Algselt oli preparaadi nimetus looja järgi "Kunze Riia palsam", kuid hiljem Kunze nimi tinktuuri nimetusest kadus ja tema asemele tulid sõltuvalt koostisest valge, kollane või must Riia palsam.

Eestikeelses suulises traditsioonis sai Kunzen'ist Punsel.

Riia palsamit võib pidada tuntud Saksa likööri Jägermeister eelkäijaks.

Viited

Kategooria:Joogid
Kategooria:Ravimid